નવી દિલ્હી: કોંગ્રેસ અધ્યક્ષ રાહુલ ગાંધી હાલ કૈલાશ માનસરોવરની યાત્રા પર છે. તેમણે બુધવારે કહ્યું કે, વ્યક્તિ કૈલાશ માનસરોવરની યાત્રા ત્યારે જ કરી શકે છે જ્યારે બાબા તેને બોલાવે છે. હું બહુ જ ખુશ છુ કે મને આવો મોકો મળ્યો છે અને આ સુંદર યાત્રાનો અનુભવ હું તમારી સાથે શેર કરી રહ્યો છું. રાહુલે માનસરોવરની યાત્રાને ખૂબ શાંત ગણાવી છે. તેમણે કહ્યું છે કે, તે ખૂબ પાણી આપે છે. કોઈ પણ આ પાણીનો ઉપયોગ કરી શકે છે. અહીં કોઈ નફરત નથી. આજ કારણ છે કે, આપણે ભારતમાં આ પ્રકારના પાણીની પૂજા કરીએ છીએ.